b'\n_START_ARTICLE_\nWikang Litwano\n_START_PARAGRAPH_\nAng wikang Litwano, wikang Litwanyano, wikang Lituwaniyano, wikang Litwaniyano, o wika ng Lituwaniya ay isa sa mga wikang Baltiko. Nagmula ito sa Lituwaniya, na sinasalita sa ilang bansang Europeo, pati na sa mga Amerika at Australya. Kasama ng wikang Latbyano, ito na lamang ang natitirang mga wikang Baltiko. Kapwa may pagkakapareho ang mga wikang ito, bagaman mas kakaunti ang inangking mga salita ng Litwaniyano mula sa wikang Aleman at iba pang mga wika. Subalit, matagal na panahon nang naapektuhan ng mga wikang Islabiko ang wikang Litwano, kaya\'t ang mga "barbarismo" ay napalitan ng mga salitang Litwano noong 1920 lamang, sa pamamagitan ng pilologong si Jonas Jablonskis at iba pa. May dalawang pangunahing diyalekto ang Litwano. Ang Samogitiano ang pinakalaganap ginagamit sa Kanlurang Litwaniya, samantalang ang Auk\xc5\xa1taitiano (diyalekto ng mga nasa Mataas na Lupain) ay mas pinakamalawakang ginagamit sa buong bansa. Nagmula ang pamantayang Litwano sa Kanluraning Auk\xc5\xa1taitiano. Ang unang aklat na nasulat sa Litwano ay ang Katekizmas ni Martynas Ma\xc5\xbevydas. Nalathala ito sa Silangang Prusya noong 1547.'